section_heading: Organizacijski sekretar partije
paragraph_text: U travnju 1936. u Beču je održan Plenum Centralnog komiteta KPJ, kojem nije nazočio Broz, iako član Politbiroa. Plenum je »dao pogrešnu ocjenu političke situacije u zemlji i nepravilno odredio taktiku Partije« (Dedijer, 1, str. 227.). Izvršni komitet Komunističke internacionale pozvao je sve članove CK u Moskvu i nakon saslušanja sve ih smijenio, osim Gorkića. Imenovan je novi Politbiro Centralnog komiteta s Gorkićem kao generalnim sekretarom i Brozom kao organizacionim sekretarom, te još četiri člana Politbiroa.